Nädalavahetusel käis külas Kaire sõbranna koos oma esoteerikahuvilisest kutiga. Isegi hästi läks. Kui välja arvata seik, kus ta pakkus välja, et suudab käega kvantfüüsiliselt mu maksa ainevahetust kiirendada ja see pidi olema kvantfüüsiliselt kõik  lihtsasti tõestatav ning jutt elavhõbedavaktsiinidest, siis läks üldiselt hästi. Suurema diskussiooni vältimiseks pakkusin küll välja, et haiguste ennetamisest ning ravist võiks mitte rääkida, aga õnneks Veera, toetudes väga elulistele näidetele, selgitas väga lihtsalt miks b-hepatiidi vaktsiin on parem kui b-hepatiidis laps. Sellistele suurest tarkusest pimestatud inimestele sobivad elulised näited väga hästi.